Un mosso d'esquadra es nega a identificar-se davant d'un tribunal alemany | Directa
El sotsinspector havia de testificar a la causa contra dos anarquistes detingudes a Barcelona per l'atracament a una entitat bancària, però els tres jutges li han impedit fer-ho si abans no proporcionava el seu nom i cognoms
Els tres jutges han informat el mosso d'esquadra que sense DNI no podia prestar declaració i l'han fet sortir de la sala, advertint-lo que els costos del viatge de tornada a Barcelona no li serien abonats
Avui s'ha celebrat la desena sessió del judici contra dues anarquistes detingudes a Barcelona i acusades de l'atracament a una sucursal bancària del Pax Bank a la localitat alemanya d'Aachen, ocorreguda el novembre del 2014. El testimoni estrella de la jornada havia de ser un sotsinspector de l'Àrea Central d'Informació dels Mossos d'Esquadra, que s'havia traslladat fins a Alemanya. El tribunal –format per tres jutges– i el jurat popular de la ciutat d'Aachen han observat com el policia entrava a la sala de vistes i se situava al lloc habilitat per a prestar testimoni. Però no li han permès parlar.
El jutge ha advertit que, tal com exigeix la jurisdicció alemanya, no es prestar declaració emparant-se en l'anonimat o sota un número de placa, supòsit només autoritzat en casos de perill per a la integritat física del policia
En el tràmit d'identificació previ a la declaració, l'agent d'informació de la policia catalana, ha manifestat la seva negativa a mostrar el DNI i proporcionar el nom i cognoms als membres del tribunal; ho volia fer només mitjançant l'àlias 'Astor'. El jutge que presidia la mesa l'ha advertit que, tal com exigeix la jurisdicció alemanya, no podia prestar declaració emparant-se en l'anonimat o sota un número de placa, un supòsit només autoritzat en casos de perill per a la integritat física del policia. Tot seguit s'ha fet un recés, l'agent ha consultat telefònicament als seus superiors i, un cop represa la sessió, ha explicat al tribunal que mantenia la seva negativa a identificar-se.
El 13 d'abril de 2016 un operatiu dels mossos va irrompre i escorcollar l'edifici conegut com Blokes Fantasma i diversos domicilis particulars a Barcelona, justificant-se amb l'existència d'una ordre de crida i cerca internacional contra una jove alemanya, que va ser detinguda i més tard extradida
Els tres jutges no han dubtat. Han informat el mosso d'esquadra que sense DNI no podia prestar declaració i l'han fet sortir de la sala, advertint-lo que els costos del viatge de tornada a Barcelona no serien abonats per les autoritats alemanyes.
Escorcolls, destrosses i detencions
El judici que, des del 9 de febrer d'enguany, se celebra al tribunal d'Aachen té el seu origen en els escorcolls viscuts a Barcelona el 13 d'abril de 2016, quan un enorme dispositiu d'antiavalots i agents d'informació dels Mossos d'Esquadra van assaltar l'edifici conegut com els Blokes Fantasma i diversos domicilis particulars, justificant-ho per l'existència d'una ordre de crida i cerca internacional contra una jove que residia a la capital catalana i a qui s'acusava de participar en l'atracament de la sucursal bancària.
L'assalt, supervisat pel mateix director dels Mossos, Albert Batlle, va ocasionar nombroses destrosses a portes, envans i objectes personals, així com el comís d'ordinadors portàtils i telèfons mòbils que es van trobar a l'interior dels edificis. Aquell dia va ser detinguda una noia, que posteriorment seria extradida i empresonada al centre JVA Köln, a l'estat federal de Rin del Nord - Westfàlia (a l'Oest d'Alemanya). El 21 de juny del mateix any, els Mossos també van esbotzar la porta i escorcollar un domicili particular de l'esquerra de l'Eixample, sense presència mediàtica en aquest cas. Hi van detenir un home, i l'Audiència Nacional en va ordenar l'empresonament i deportació fins a Alemanya. Tots dos estan sent jutjats al tribunal d'Aachen. Fonts oficials dels Mossos d'Esquadra consultades per la Directa han manifestat "no tenir coneixement" de l'escena viscuda aquest matí al tribunal alemany.
Un mosso d'esquadra es nega a identificar-se davant d'un tribunal alemany Flattr donate!
El passat 13 d'abril els Mossos d'Esquadra llançaven una
Extradiran a Alemanya la detinguda en l'operatiu policial contra els Blokes Fantasma
David Bou divendres, 27 maig, 2016
La jutgessa Àngela Murillo, que presideix la sala de la secció quarta de l'Audiència Nacional espanyola, ha ordenat l'extradició a Alemanya de la jove detinguda el passat 13 d'
Una operació dels Mossos d'Esquadra iniciada aquest matí al voltant de les cinc de la matinada ha mantingut retingudes durant dotze hores la vi